procesaur/Wiki.mk huggingface dataset:
Куп на шампиони 1987-1988

Куп на шампиони 1987/88 — 33-то издание од Купот на шампионите, најсилното европско клупско фудбалско натпреварување.
Финалето било одиграно на 25 мај 1988 на стадионот Некар во Штутгарт, каде што ПСВ Ајндховен ја победил екипата на Бенфика по подоброто изведување на пенали, со тоа освојуваќи го својот прв трофеј во Купот на шампионите.
Ова било трета последователна сезона без учество на англиските клубови, поради забраната која ја добиле по Хејселската трагедија во 1985 година, така што Евертон, првакот на Англија од претходната сезона не можел да учествува.
Португалија била единствена земја со два претставници, каде што покрај Порто, освојувач на Купот од претходната сезона, се натпреварувала и Бенфика, првак на Португалија од претходната сезона.
1 Прво коло
|}
<sup>1</sup> Партизани Тирана бил дисквалификуван од натпреварувањето од страна на УЕФА поради тоа што имале четири исклучени играчи во првиот натпревар.
2 Осминафинале
|}
3 Четвртфинале
|}
<sup>1</sup> ПСВ се пласирал во полуфиналето поради правилото за постигнати повеќе голови на гости.
4 Полуфинале
|}
<sup>1</sup> ПСВ се пласирал во полуфиналето поради правилото за постигнати повеќе голови на гости.
Гнојен

Гнојен (|Gnoien) — мал град во округот Росток, во сојузната покраина Мекленбург-Западна Померанија, Германија. Се наоѓа на околу 40 километри југоисточно од Росток. Градот претставува административно седиште на истоимената општинска заедница.
Грал-Мириц

Грал-Мириц (|Graal-Müritz) — општина и приморско одморалиште во округот Росток, во Мекленбург-Западна Померанија, во Германија.
Грал-Мириц се наоѓа меѓу најпопуларните германски туристички одредишта, како и за лечење и одмор. Излегува на Балтичкото Море, а околу него се протега голема шума. Во општината има многу хотели, ресторани, голема плажа долга пет километри, простран јавен парк на родондендрони. Постојат возови на секој час до Росток, а патувањето трае триесетина минути.
1 Музеи
Грал-Мириц поседува сопствен музеј за локалната историја наречен Хајматштубе (''Heimatstube''). Во областа постојат неколку големи музеи, како Германскиот бродски музеј во Росток, Германскиот килибарен музеј во Рибниц-Дамгартен или Германскиот поморски музеј во Штралзунд.
2 Спорт
Локалниот спостски клуб Грал-Мириц настапува во покраинската лига. Плажата и околината се одлични места за пливање, шетање, велосипедизам, рибарство и трчање.
3 Галерија
Црква „Св. Петар и Павле“ - Брњарци

Свети Петар и Павле — македонски православен храм во скопското село Брњарци. Сместена е веднаш над последните куќи над самото село и кога се оди од подалеку или се вози по обиколницата над селото се забележува и препознатливо доминира белата купола на селската црква. Според податоците напишани на информативната табла на сретселото, црквата била изградена во 1950 година на местото каде што дотогаш постоел камен крст. Старата црква била мала и изградена од камен, поради што обновата, проширувањето и реновирањето започнале во 1999, а биле завршени во 2002 година. Црквата била реновирана од сопствени средства и други донации од жителите на селото и околните селски населби. Во тек е изработката на иконостасот и завршување на цртањето на фреските. По повод Петровден - патрониот празник кој е и селска слава на Брњарци, во дворот на црквата се одржува општ народен собор со културно-уметничка програма.
Куп на шампиони 1988-1989

Куп на шампиони 1988/89 — 34-то издание на Купот на шампионите, најсилното европско клупско фудбалско натпреварување.
Финале било одиграно на 24 мај 1989 на стадионот Камп Ноу во Барселона, каде што Милан со резултат 4:0 издвоил победа над Стеауа Букурешт, со тоа освојувајќи го третиот трофеј во Купот на шампионите (претходните два ги освоил во 1962/63 и 1968/69).
Ова било четврта последователна сезона без настап на англиските клубови, поради трагедијата на стадионот Хејсел во 1985 година, така што Ливерпул, првак на Англија од претходната сезона, немал право на учество.
1 Прво коло
|}
Забелешка: ПСВ Ајндховен како бранител на титулата директно се пласирал во осминафиналето.
<sup>1</sup> Клуб Брухе се пласирал во осминафиналето по правилото за повеќе постигнати голови на гости.
2 Осминафинале
|}
<sup>1</sup> Реванш натпреварот во Белград бил повторно одигран. Првиот натпревар германскиот судија Дитер Паули го прекинал во 65 минута поради густа магла при резултат 1:0 за Црвена Ѕвезда. Натпреварот бил поништен и било одлучено да се одигра следниот ден.
3 Четвртфинале
|}
4 Полуфинале
|}
Пополе

Пополе или Пополие (|Πόπολη, ''Пополи'') — историско-географска област во Егејска Македонија, денес во Грција. Ги опфаќа селата на север и исток од Костурското Езеро, меѓу планините Вич од север и Горенска Планина (продолжение на Сињак) од југ.
1 Историја
Познато е дека во втората половина на XIII век областа ''Пополија'' имала статус на катепанат, по раситнувањето на оваа некогаш крупна управна единица на византиската држава под власта на династијата Палеолози.
2 Населени места
Во Пополието влегуваат 22 населени места во Костурско, од кои денес 20 се во општината Костур, а 2 во општината Рупишта. Понекогаш во областа се вбројува и селото Мокрени од општината Суровичево, Леринско.
+, Населено место, Грчки назив, Население(2011)<ref, Местоположба
Населени места во Општина Костур
Бобишта, Βέργα
Блаца, Οξυά
Б’мбоки, Σταυροπόταμος
Вишени, Βυσσινιά
Горенци, Κορησός
Дупјак, Δισπηλιό
Загоричани, Βασιλειάδα
Кондороби, Μεταμόρφωση
Крпени, Κρεπενή
Куманичево, Λιθιά
Личишта, Πολυκάρπη
Маврово, Μαυροχώρι
Нов Чифлик, Χλόη
Олишта, Μελισσότοπος
Сетома, Κεφαλάρι
Тиолишта, Τοιχίο
Фотиништа, Φωτεινή
Черешница, Πολυκέρασος
Чурилово, Άγιος Νικόλαος
Шестево, Σιδηροχώρι
Населени места во Општина Рупишта
Здралци, Αμπελόκηποι
Слимништа, Μηλίτσα
Населени места во Општина Суровичево ''(понекогаш)''
Мокрени, Βαρικό
3 Поврзано
* Корешта
* Костенарија
* Горенска Планина
* Костурско Поле
Метју Меконахи

Метју Дејвид Меконахи (|Matthew McConaughey, ; роден 4 ноември 1969) — американски глумец. Тој за првпат бил забележан во неговата прва главна улога во комедијата ''Зашеметен и збунет'' (1993), како и во хоророт ''Тексашки масакар со моторна пила: Следната генерација'' (1994), трилерот ''Време за убиство'' (1996), историската драма на Стивен Спилберг ''Амистад'' (1997), научно фантастичната драма ''Контакт'' (1997), комедијата ''ЕДтв'' (1999) и воениот филм ''У-571'' (2000).
Знаме на Чувашија

Знаме на Чувашија — официјално знаме на оваа руска република.
1 Опис
Знамето на Чувашија е составено од златна (жолта) позадина. На долниот дел има широка црвена лента, а над неа една потенка црвена лента. Од потенката лента се формира дрвото на животот, а над него има три сонциња. Дрвото е симбол на преродбата, а синцињата традиционални амблеми во чувашката уметност. Црвената боја е симбол на земјата, а златната на просперитетот.
2 Поврзано
* Знаме на Русија
* Чувашија
* Грб на Чувашија
Гистров-Ланд

Гистров-Ланд (|Güstrow-Land) — општинска заедница во округот Росток, во Мекленбург-Западна Померанија, Германија. Седиштето на општинската заедница е во Гистров, иако самиот град не е дел од општинската заедница.
Општинската заедница Гистров-Ланд се состои од следниве општини:
Ернест Петрич

Д-р Ернест Петрич — словенечки судија, правник, професор, и дипломат. Роден е во Тржич, тогашно Кралство Југославија близу граница со Австрија. Тој е еден од словенечките највлијателни правни експерти во Владеење на правото, и пионер во Меѓународно право применето на човековото право, малцински права, и право на самоопределување, (јус когенс) на народите.
Дипломирал и Докторирал на Љубљанскиот Правен факултет на тема 1965. По долга правна и дипломатска кариера ја презел должноста на судија на Уставен Суд на Република Словенија каде бил и претседател до 10 Ноември 2013 година.
1 Академска кариера
По службување во Институтот за Национални Прашање(1961-1964), бил Асистент од 1965 до 1967, потоа вонреден Професор (1972-1975) за на крај да биде редовен професор на Меѓународно Право и Меѓународни Односи на Факултет за Социолошки науки на Универзитетот во Љубљана(1976-1983).
На овој Факултет прво бил директор за истражувања, па продекан, и на крај Декан(1986-1988). Понекогаш предавал на Правниот факултет при Универзитет во Љубљана, а како гостин на повеќе престижни странски Универзитети. Три години (1983-1986) предавал меѓународно право на на Универзитет во Адис Абеба.
Бил на напредни студии на повеќе Универзитети во Виена, Хајделберг, Хаг и Солун.
1.1 Меѓународно Право
Член е на Меѓународна Правна Комисија, каде членуваат 34 меѓународно истакнати правни експерти од целиот свет, претставувајќи разни правни системи.
Во оваа комисија активно учествува на работи од идни меѓународно-правни регулативи од приговори до задржување на договори, депортација на странци, одговорност на меѓународни органозации,ефектите од вооружени конфликти на договори, меѓународната правна заштита на природните ресурси, особено, подземни води ресурси кои се протегаат на површина од неколку држави, како и во однос на проблемот на екстрадиција и пресудување. Тој служел како претседател на Комисијата 2008-2009, во моментов тој е член во втор мандат.
2 Јавна и дипломатска служба
Помеѓу 1967 и 1972 година бил член на словенечката Влада, во која д-р Петрич е одговорен за областа на науката и технологијата. Тој исто така бил експерт при владите на Колумбија (1972) и УНЕСКО експерт во Ирак (1975).
Од 1989 до 1991 година тој беше југословенски амбасадор во Индија и Непал и со осамостојувањето на Словенија бил нејзин прв амбасадор во САД и Мексико, (1992-1997). Од 1997 до 2000 година бил државен секретар во Министерството за надворешни работи. За време на мандатот на Словенија во ОН Советот за безбедност (1998-1999), ја усмерувал работната група за ОН во Министерство за надворешни работи на Словенија. Од 2000 тој бил постојан претставник / амбасадор во ОН (Њујорк) и Бразил (2000-2002). Од 2002 тој беше претставник во различни ОН агенции во Виена. Во 2006 и 2007 година тој претседаваше со Советот на гувернери на Меѓународна агенција за атомска енергија.
3 Библиографија
''Книги''******** eBook
Чука (Гребенско)

Чука (|Γήλοφος, ''Гилофос''; до 1927 г.: ''Τσούκα'', ''Цука'') — село на крајниот југ на Егејска Македонија, кај границата со Тесалија. Се наоѓа во општината Дескати, во областа Западна Македонија и се наоѓа мошне близу до самата граница со Тесалија. Според пописот од 2001 г., Чука има 141 жител.
1 Географија
Селото се наоѓа на самата географска граница помеѓу Егејска Македонија и Тесалија. Атарот се протега на вододелницата помеѓу македонската река Бистрица и тесалиската река Пенеј. Самото село се наоѓа на македонската страна на вододелницата, на околу 13 км јужно од гратчето Дескати и околу 75 км југоисточно градот Гребен.
2 Историја
Се претпоставува дека селото е основано во XIII век од албанојазични преселници од Северен Епир (денешна Јужна Албанија).
2.1 Во Османлиското Царство
Во османлиските записи од 1454-55 г. „Арнаут Чука“ е заведено како село со 47 семејства. Според документите на манстирот „Варлаам“ во Метеора од 1765 г., селото има 42 семејства. Извесно време било чифличко село на Вели-паша, син на Али-паша Јанински.
Со припојувањето Тесалија кон Кралството Грција во 1881 г., новата граница минувала неколку стотини метри јужно од селото, по возвишението Свети Илија. Подоцна, во јужниот дел од атарот е основано селото Нова Чука (во 1963 г. преименувано во Фотино). За неговата погранична положба сведочат и неколку преостанати турски караули од тоа време.
2.2 Припојување во Грција
За време на Првата балканска војна во 1912 г. селото го окупираат грчки единици, а веќе по Втора балканска војна во 1913 г. станува дел од Грција.
Во 1927 г. името на селото е сменето во „Гилофос“.
2.3 Населението низ времето
* 1920: 57
* 1928: 84
* 1940: 126
* 1951: 181
* 1961: 192
* 1971: 180
* 1981: 177
* 1991: 151
* 2001: 141
3 Селото денес
Главна црква во селото е „Св. Димитрија“, изградена во VIII век, која има интересни живописи од првата половина на XIX век, зографисана од Василиос Цурхлис. Селска слава е Илинден (20 јули по унијатскиот календар), која се одржува во месноста Свети Илија јужно од селото.
Куп на шампиони 1989-1990

Куп на шампиони 1989/90 — 35-то издание на Купот на шампионите, најсилното европско клупско фудбалско натпреварување.
Финалето било одиграно на 23 мај 1990 година на стадионот Пратер во Виена, каде што Милан со резултат 1:0 издвоил победа над Бенфика, и со тоа успеал да го одбрани трофејот од претходната сезона и освојувајќи го својот четврти трофеј во Купот на шампионите.
Ова била петта последователна сезона без учество на англиски клубови, поради забраната за учество која ја добиле од страна на УЕФА поради Хејселската трагедија од 1985 година, така што Арсенал, освојувач на Англиската лига од претходната сезона, не можел да учествува.
Италија била единствена земја со два претставници, каде што покрај Милан, освојувач на Купот од претходната сезона се натпреварувал и Интер, првак на Италија од претходната сезона.
1 Прво коло
|}
<sup>1</sup> Хонвед се пласирал во осминафиналето по правилото за постигнати повеќе голови на гости.
2 Осминафинале
|}
3 Четвртфинале
|}
4 Полуфинале
|}
<sup>1</sup> Милан се пласирал во финалето по правилото за повеќе постигнати погодоци на гости.
<sup>2</sup> Бенфика се пласирала во финалето по правилото за повеќе постигнати погодоци на гости.
Премиер лига на Англија 2010-2011

Сезоната 2010-11 во Премиер лигата беше 19-та сезона од основањето на Премиер лигата во 1992. Сезоната започнала на 14 август 2010, а завршила на 22 мај 2011.
Титулата ја освоил Манчестер Јунајтед. Најдобри стрелец биле Карлос Тевез (Манчестер Сити) и Димитар Бербатов (Манчестер Јунајтед) со 20 постигнати гола.
1 Завршна табела
18, (R), 38, 8, 15, 15, 37, 58, –21, 39, Лига Европа 2011–12 Плеј-оф рунда <sup>3</sup>
2 Екипа победник
Шампион на Англија сезона 2010-2011
Манчестер Јунајтед 19. титула
Малампа

Малампа — една од шестте покраини во Вануату. Покраината се наоѓа во средишниот дел на земјата и е составена од поголем број помали острови и три главни острови: Малакула, Амбрим и Пама. Меѓу помалите острови во покраината се Урипив, Норсуп, Рано, Вала, Ачин, Вао, Лопеви и Маскелиновите Острови. Името на покраината потекниува од првите букви од островите Малакула, Амбрим и Пама.
1 Население
Покраината има население од 36.722 жители според пописот од 2009 година. Вкупната површина на покраината изнесува 2.779к км², а главен град е Лакаторо.
2 Острови
:Поголеми острови
име, население, површина км²
Акамб, 646
Амбрим, 7,275, 678
Арсео, 0
Ачин, 738
Авок, 241
Коти, 14
Лопеви, 0
Малакула, 22,934, 2,041
Маскелинови Острови, 1,022
Норсуп, 88
Пама, 1,627
Рано, 304
Томан, 253
Ури, 28
Урипив, 384
Вао, 898
Вала, 270
:Цеосен список на острови
* Амбрим
* Пама
**''Нинепин'', карпи
*Лопеви
*Малекула
** Вао
**Атчин
**Вала
** Рано
** Норсуп
**Таитака
**Ури
**Урипив
**Суаро
** Сован
**''Нефитфенефен'', карпи
**''Нпетраналсу'', карпи
**''Ронедам'', карпи
**''Витијар'', карпи
**Ларамбу
**''Вуипија'', карпи
**''Небенур'', карпи
**Томан
**Лунар
**Акам
**Фарун
**Лимани
** Фидо
**Авеј
**Авок
**Вулал
**Багател
**Сакао
**Маскелински Острови
***Куневео
***Коиву
***Батгутонг
***Метај со уште неколку многу мали островчиња
3 Планини
* Пено
* Марум
4 Поврзано
* Вануату
* Покраини во Вануату
* Острови во Вануату
Стајн Дефолдер

Стајн Дефолдер (|Stijn Devolder; р. во ) — поранешен белгиски професионален друмски велосипедист, кој возел професионално за екипите (2002–2003), (2004–2007), (2008–2010), (2011–2012), (2013–2016), (2017–2018) и (2019).
1 Кариера
Дефолдер ја остварил својата прва професионална победа во 2004 на четвртата етапа на Четири дена Динкерк. Неговите најпрестижни победи се оние на националните друмски првенства во 2007, 2010 и 2013, изданијата на Трката околу Фландрија во 2008 и 2009 и изданијата на Трката околу Белгија во 2008 и 2010. Дефолдер е искусен искачувач и доста солиден во поединечен хронометар, но неговата сила се калдрмисаните класици. Дефолдер го предводел составот на на Тур де Франс 2008.
Дефолдер го напуштил на крајот на сезоната 2012 и му се приклучил на на двегодишен договор, започнувајќи од 2013.
2 Достигнувања
;1996
: Национални јуниорски друмски првенства
::2. Друмска трка
::2. Хронометар
;1997
: 1. Национално јуниорско друмско првенство
;1999
: Вуелта а Навара
::1. Етапа 5
::1. Етапа 6
: 2. Трка околу Фландрија под 23 години
;2000
: 1. Краен пласман Триптих на планините и замоците
::1. Етапа 2b (ITT)
: 1. Гран при де Варегем
: 2. Национално хронометарско првенство под 23 години
: 4. Зесбергенпрејс Харелбеке
;2001
: 1. Зесбергенпрејс Харелбеке
: 1. Де Вламсе Пејл
: 1. Гран при де Варегем
: 7. ГП Вилереву
;2002
: 2. ГП де Фајт ле Франк
: 2. Зелик-Галмарден
;2003
: 3. Е3 Харелбеке
: 6. ГП Стад Вилворде
: 8. Гран при Пино Черами
;2004
: 1. Етапа 4 Четири дена Динкерк
: 3. Тур ду Хаут Вар
: 6. Краен пласман Три дена Де Пане
;2005
: 1. Краен пласман Три дена Де Пане
;2006
: 1. Етапа 3а Трка околу Белгија
: 2. Екипен хронометар Ајндховен
: 4. Јапонски куп
: 6. Хале-Ингоигем
: 8. Краен пласман Три дена Де Пане
: 8. Краен пласман Трка околу Германија
;2007
: 1. Национално друмско првенство
: 1. Краен пласман Трка околу Австрија
::1. Етапа 7
: 1. Етапа 4 (ITT) Три дена Де Пане
: 3. Краен пласман Тур де Свис
: 9. Трофео Поленка
;2008
: 1. Национално хронометарско првенство
: 1. Краен пласман Трка околу Белгија
::1. Планински пласман
::1. Етапа 4 (ITT)
: 1. Краен пласман Волта ао Алгарве
::1. Етапа 4 (ITT)
: 1. Трка околу Фландрија
: 4. Краен пласман Енеко Тур
: 6. Светско хронометарско првенство
: 7. Краен пласман Сиркут Франко-Белж
: 7. Париз-Рубе
: 9. Е3 Харелбеке
: 10. Трофео Поленка
;2009
: 1. Трка околу Фландрија
: 5. Дварс дор Вландерен
: 6. Е3 Харелбеке
;2010
: Национални друмски првенства
::1. Друмска трка
::1. Хронометар
: 1. Краен пласман Трка околу Белгија
: 4. Хале-Ингоигем
;2011
: 7. Хроно де насионс
;2012
: 8. Краен пласман Три дена Де Пане
;2013
: 1. Национално друмско првенство
: 8. Брабантсе Пејл
;2014
: 4. Краен пласман Три дена Западна Фландрија
;2015
: 2. Краен пласман Три дена Де Пане
;2017
: 4. Рад ам Ринг
Мануел Квинцијато

Мануел Квинцијато (|Manuel Quinziato; р. во ) — поранешен италијански професионален друмски велосипедист, кој настапувал професионално во периодот 2002-2017.
1 Достигнувања
;1997
: 3. Светски јуниорски велодромски првенства - екипна потера
;2001
: 1. Европски хронометарски првенства под 23 години
: 1. Етапа 2 ГП Тел
: 1. Етапа 1 Џиро деле Реџионе
;2002
: 4. Краен пласман Трка околу Белгија
;2003
: 2. Национални хронометарски првенства
;2004
: 3. Јапонски куп
: 9. Краен пласман Трка околу Белгија
;2006
: 5. Краен пласман Енеко Тур
::1. Етапа 2
: 6. Краен пласман Трка околу Данска
;2007
: 4. Е3 Харелбеке
;2008
: 1. Интака Тех Ворлдс Вју Челинџ
: 2. Краен пласман Три дена Де Пане-Коксејде
;2009
: 4. Краен пласман Три дена Де Пане-Коксејде
: 9. Париз-Рубе
: 9. Гент-Вевелгем
;2010
: 10. Краен пласман Три дена Де Пане
;2011
: 8. Омлоп Хет Ниувсблад
;2012
: 8. Краен пласман Трка околу Белгија
;2014
: 1. Светско првенство во екипен хронометар
;2015
: 1. Светско првенство во екипен хронометар
: 1. Етапа 3 Критериум ди Дофине (ТТТ)
: 1. Етапа 9 Тур де Франс (ТТТ)
: 1. Етапа 7 Енеко Тур
;2016
: 1. Национално хронометарско првенство
: 1. Етапа 1 (ТТТ) Тирено-Адријатико
: 1. Етапа 5 (ТТТ) Енеко Тур
: 2. Светско првенство во екипен хронометар
: 4. Краен пласман Трка околу Катар
;2017
: 1. Етапа 1 (ТТТ) Тирено-Адријатико
: 3. Национално хронометарско првенство
1.1 Распоред на резултатите на големите трки
Голема трка, 2003, 2004, 2005, 2006, 2007, 2008, 2009, 2010, 2011, 2012, 2013, 2014, 2015, 2016, 2017
Џиро, 86, —, —, —, —, —, 106, —, —, —, —, 112, —, 117, 133
Тур, —, —, 131, 80, 113, 130, —, 162, 115, 109, 85, —, 120, —, —
Вуелта, —, 94, —, —, —, СО, 126, —, 131, —, —, 68, —, —, —
СО = се откажач; — = не учествувал
Краков ам Зе (амт)

Краков ам Зе (|Krakow am See) — општинска заедница во округот Росток, во Мекленбург-Западна Померанија, Германија. Седиштето на општинската заедница е во Краков ам Зе.
Општинската заедница Краков ам Зе се состои од следниве општини:
# Добин-Линстов
# Хопенраде
# Краков ам Зе
# Кухелмис
# Лалендорф
Премиер лига на Англија 2012-2013

Сезоната 2012-2013 во Премиер лигата била 21-ва сезона од основањето на Премиер лигата во 1992. Сезоната започнала на 18 август 2012, а завршила на 19 мај 2013.
Титулата ја освоил Манчестер Јунајтед. Најдобар стрелец бил Робин ван Перси (Манчестер Јунајтед) со 26 постигнати гола.
1 Завршна табела
18, (R), 38, 9, 9, 20, 47, 73, –26, 36, Лига Европа 2013–14 Групна фаза <sup>2</sup>
2 Екипа победник
Шампион на Англија сезона 2012-2013
Манчестер Јунајтед 20. титула
3 Список на стрелци
Место, Играч, Клуб, Голови<ref
1, Робин ван Перси, Манчестер Јунајтед, 26
2, Луис Суарез, Ливерпул, 23
3, Гарет Бејл, Тотенхем Хотспар, 21
4, Кристијан Бентеке, Астон Вила, 19
5, Мичу, Свонзи Сити, 18
6, Ромелу Лукаку, Вест Бромвич Албион, 17
7, Демба Ба, Челзи / Њукасл Јунајтед, 15
Димитар Бербатов, Фулам
Рики Ламберт, Саутхемптон
Френк Лампард, Челзи
Арбутин

Арбутинот е гликозид; гликолизиран хидрохинон екстрахиран од растението мечкино грозје од родот ''Arctostaphylos''. Го има и во лушпа од круша. Мечкиното грозје кое содржи арбутин се користи во медицината во терапија на инфекции на уринарниот тракт.
Краков ам Зе

Краков ам Зе (|Krakow am See) — град во округот Росток, во сојузната покраина Мекленбург-Западна Померанија, Германија.
Се наоѓа 18 километри југоисточно од Гистров на Краковското Езеро. Градот претставува административно седиште на истоимената општинска заедница.
1 Галерија
Иванчо Николов

Иванчо Николов, роден на 11.10.1967 во Куманово, а со постојано место на живеење во Скопје, е македонски стрип автор и илустратор. Неговите стрипови и илустрации се објавувани во повеќе броеви од промотивното списание за стрип „Синдром“. Моментално работи на идејата за стрипот „4 fingers“.
Ване Трајков

Ване Трајков, роден на 07.12.1958 во Велес, Македонија, е основач и извршен директор на Стрип Центарот на Македонија (СЦМ)
Автор е на поголем број сценарија за стрипови, како и на неколку сценарија за ТВ филмови и драми. Трајков се јавува и како инструктор за теорија на стрип, организатор на десетина изложби на стрип низ Македонија и во странство , организатор на Меѓународниот салон на стрип во Велес којшто традиционално се одржува секоја година.
Главен и одговорен уредник е на стрип магазинот „творец“, а уредник е и на стрип албумите „Мис Стон“ „Ајдучка чешма“, и „КОЧО РАЦИН-ЖИВОТ, ПЕСНИ, СМРТ„
Тој е автор на три романи за млади и деца и еден од основачите на Клубот на писатели „Кочо Рацин“ во Велес.<ref> , Стрип центар на Македонија<
>
Лаге (амт)

Лаге (|Laage) — општинска заедница во округот Росток, во Мекленбург-Западна Померанија, Германија. Седиштето на општинската заедница е во Лаге.
Општинската заедница се состои од следниве општини:
# Дикхоф
# Долген ам Зе
# Хоен Шпренц
# Лаге
# Вардов
Лаге (Мекленбург)

Лаге (|Laage) — град во округот Росток, во сојузната покраина Мекленбург-Западна Померанија, Германија. Се наоѓа на реката Рекниц, 23 километри југоисточно од Росток. Аеродромот Росток-Лаге се наоѓа неколку километри западно од Лаге. Градот претставува административно седиште на истоимената општинска заедница.
Куп на шампиони 1986-1987

Куп на шампиони 1986/87 — 32-то издание на Купот на шампионите, најсилното европско клупско фудбалско натпреварување. Финалето било одиграно на 27 мај 1987 на стадионот Ернест Хапел во Виена. На тој натпревар тимот на Порто издвоил победа над Баерн Минхен со резултат 2-1. За Порто тоа била прва титула во ова натпреварување.
1 Резултати
1.1 Квалификације
Екипа 1, Рез., Екипа 2, 1 натпревар, 2 натпревар
Пари Сен Жермен, 2:3, Витковице, 2:2, 0:1
Порто, 10:0, Рабат Ајакс, 9:0, 1:0
Брондби, 6:3, Хонвед, 4:1, 2:2
Иргрите, 3:7, Динамо Берлин, 2:3, 1:4
Бешикташ, 3:0, Динамо Тирана, 2:0, 1:0
АПОЕЛ, 3:3, Хелсинки, 1:0, 2:3
Шемрок Роверс, 0:3, Селтик, 0:1, 0:2
Берое Стара Загора, 1:3, Динамо Киев, 1:1, 0:2
ПСВ Ајндховен, 0:2, Баерн Минхен, 0:2, 0:0
Авенир Беген, 0:6, Австрија Виена, 0:3, 0:3
Андерлехт, 2:1, Горник Забже, 2:0, 1:1
Стеауа Букурешт, слободен, -, -
Розенборг, 2:1, Линфилд, 1:0, 1:1
Црвена Ѕвезда, 4:2, Панатинајкос, 3:0, 1:2
Јанг Бојс, 1:5, Реал Мадрид, 1:0, 0:5
Јувентус, 11:0, Валир, 7:0, 4:0
1.2 Осминафинале
Екипа 1, Рез., Екипа 2, 1 натпревар, 2 натпревар
Витковице, 1:3, Порто, 1:0, 0:3
Брондби, 3:2, Динамо Берлин, 2:1, 1:1
Бешикташ, -, АПОЕЛ, -, -
Селтик, 2:4, Динамо Киев, 1:1, 1:3
Баерн Минхен, 3:1, Австрија Виена, 2:0, 1:1
Андерлехт, 3:1, Стеауа Букурешт, 3:0, 0:1
Розенборг, 1:7, Црвена Ѕвезда, 0:3, 1:4
Реал Мадрид, 1:1 (3:1)пен., Јувентус, 1:0, 0:1
1.3 Четвртфинале
Екипа 1, Рез., Екипа 2, 1 натпревар, 2 натпревар
Порто, 2:1, Брондби, 1:0, 1:1
Бешикташ, 0:7, Динамо Киев, 0:5, 0:2
Баерн Минхен, 7:2, Андерлехт, 5:0, 2:2
Црвена Ѕвезда, 4:4, Реал Мадрид, 4:2, 0:2
1.4 Полуфинале
Екипа 1, Рез., Екипа 2, 1 натпревар, 2 натпревар
Порто, 4:2, Динамо Киев, 2:1, 2:1
Баерн Минхен, 4:2, Реал Мадрид, 4:1, 0:1
Донецк

Д''ó''нецк (|Донецьк, (|Донецк), — град во Украина. Градот е административен центар на Донечката Област. Исто така, градот е означен како самостоен град во рамките на областа. Според скорешните проценки, во градот живеат околу 965 800 жители.
1 Религија
2 Сообраќај
3 Туризам
4 Галерија
5 Поврзано
* Градови во Украина
Финале на Купот на европските шампиони во 1956 година

Финале на Купот на европските шампиони во 1956 година — првото финале во Купот на шампионите, денес наречено УЕФА Лига на шампиони. Во финалето играле шпанскиот клуб ФК Реал Мадрид и францускиот Ремс. Натпреварот бил одигран на 13 мај 1956 на стадионот Парк на Принцовите во Париз. Имало 38,000 гледачи а победила екипата на Реал Мадрид со резултат 4:3.
Крепелин

Крепелин (|Kröpelin) — град во округот Росток, во сојузната покраина Мекленбург-Западна Померанија, Германија. Се наоѓа на 9 километри југозападно од Бад Доберан и 23 километри западно од Росток.
Крепелин првпат се појавил во документите во 1177 како Крапелин (''Crapelin''), населба со вендско потекло. Името на градот веројатно потекнува од словенскиот збор „крепелице“, кој означува ''место на препелица''. Крепелин добил градски права во 1249.
Градот преживеал многубројни уништувачки пожари во текот на неговата историја, во 1377, 1560, 1580, 1738 и 1774.
На почетокот на век дошле Евреи во Крепелин. Еврејската заедница изградила гробишта надвор од градот во 1821. Во текот на погромот од 1938 биле осквернавени од нацистите и останале само руини. По Втората светска војна била поставена спомен-плоча за оние членови на еврејската заедница од градот, кои умреле во холокаустот. Во 2012, гробиштата биле предмет на бројни антисемитски напади.
Небел (река)

Небел (|Nebel) — река во сојузната покраина Мекленбург-Западна Померанија, Германија. Долга е 60 километри и е десна притока на реката Варнов. Во еден нејзин е делумно канализирана. Тече низ Краков ам Зе и Гистров, пред да се влие во Варнов во Бицов.
Мекленбуршка Швајцарија

Мекленбуршка Швајцарија (|Mecklenburgische Schweiz) — општинска заедница во округот Росток, во Мекленбург-Западна Померанија, Германија. Седиштето на општинската заедница е во Тетеров, иако самиот не е дел од општинската заедница.
Општинската заедница Мекленбуршка Швајцарија се состои од следниве општини:
Ромен Лемаршан

Ромен Лемаршан (|Romain Lemarchand; р. ) — француски професионален друмски велосипедист, кој вози за континенталната екипа .
Лемаршан претходно настапувал за екипите , , и ; ја напуштил втората кон крајот на 2012 и се приклучил на за сезоната 2013.
1 Достигнувања
;2009
: 1. Национално хронометарско првенство под 23 години
;2010
: 9. Тро-Бро Леон
: 4. Париз-Мант ан Ивлин
: 5. Краен пласман Ронде де л’Оас
: 7. Тур ду Дуа
: 9. Тур де ла Сом
;2013
: 10. Краен пласман Тур ду Лимузен
;2014
: 10. Краен пласман Арктичка трка на Норвешка
12 години роб

12 години роб (англиски: ''12 Years a Slave'') — британско-американски историски филм од 2013 година, во режија на Стив Меквин, според сценариото на Џон Ридли, засновано врз истоимената книга на Соломон Нордап од 1853 година. Главните улоги ги играат: Чиветел Еџиофор, Мајкл Фасбендер, Бенедикт Камбербач, Пол Дејно, Гарет Дилахант, Мајкл Кенет Вилијамс, Брет Пит, итн. Филмот опишува вистински настани: Соломон Нордап, роден како слободен човек во државата Њујорк, во 1841 година бил грабнат во Вашингтон и продаден како роб, по што поминал 12 години во ропство, работејќи на плантажите во Луизијана. Филмот освоил три награди „Оскар“ (за најдобар филм, најдобра споредна улога и најдобро адаптирано сценарио) при што за првпат во историјата оваа награда ја освоил афроамерикански режисер. Исто така, филмот ја освоил наградата „Златен глобус“ за најдобар филм и две награди на БАФТА (за најдобар филм и најдобар глумец). Првото научно издание на мемоарот на Нортап, издадено во 1968 од страна на Су Икин и Џозеф Логсдон, внимателно ги опишува и верифицира настаните во мемоарот за кои се смета дека се точни и прецизни.
1 Синопсис
Соломон е слободен човек кому му е направена голема неправда: тој е грабнат, затоа што е Црнец и потоа е продаден како роб при што добива новот има - Плат. Така, тој поминува 12 години работејќи на плантажата за памук во Луизијана при што постојано се истакнува со својата дарба. Работејќи како роб, тој е принуден да ја трпи бруталноста на неговиот сопственик. Бидејќи е разделен од своето семејство, тој сонува да побегне и еден ден сонот му се остварува: на имотот каде што работи доаѓа дрводелец кој, иако е Белец, не го поддржува ропството. Плат го замолува да ги извести неговите пријатели и тие доаѓаат на имотот со потврда дека тој е слободен човек. Така, Соломон најпосле се враќа дома, каде во меѓувреме неговата ќерка се омажила и добила бебе кое го крстиле Соломон.
Јун Ил-Лок

Јун Ил-Лок (роден на 7 март 1992 година) — професионален фудбалер од Јужна Кореја кој во моментов игра за ФК Сеул во Кеј лигата.
Тој, исто така има играно за неколку младински селекции на Јужна Кореја, а во 2013 дебитирал за сениорската репрезентација на неговата земја.
1 Кариера
Јун се приклучил на младинската школа на Гјеонгнам како тинејџер и откако ги поминал сите младински категории во 2011 година бил повикан за натпреварите на првиот тим. Своето деби го имал на 13 март 2011, во победата на Гјеонгнам над Улсан со 1-0; играјќи во почетниот тим сè до 84-тата минута кога бил заменет. Речиси еден месец подоцна, тој го постигнал својот прв гол во Кеј лигата во победата на домашен терен над Инчеон Јунајтед со 2-1.
Во јануари 2013, Јун потпишал за ФК Сеул за необјавена трансфер сума.
Михел Кох

Михел Кох (|Michel Koch; р. во ) — германски професионален велодромски и друмски велосипедист, кој вози за UCI World Tour екипата .
1 Достигнувања
;2009
: 1. Национален јуниорски хронометарски првак
: 1. Национален јуниорски првак во екипна потера
: 1. Етапа 2 Ла Куп ду Пресидент де ла Вил де Груѕијаѕ
: 5. Краен пласман Трка околу Долна Саксонија
: 6. Краен пласман Три дена Ван Аксел
;2010
: 2. Национално друмско првенство под 23 години
: 2. Национално хронометарско првенство под 23 години
: 5. Краен пласман Трка околу Тирингија под 23 години
: 10. Краен пласман Трофеу Жоаким Агостињо
;2011
: 7. Краен пласман Ронд де л’Изар
;2012
: Национални велодромски првенства
::1. Екипна потера
::3. Поединечна потера
: 1. Краен пласман Бундеслига
: 2. Улична награда Инголштат
: 3. Национално друмско првенство под 23 години
: 3. Котбус-Герлиц-Котбус
: 6. Трка околу Франкфурт под 23 години
: 8. Краен пласман Тур де Берлин
;2014
:Волта а Каталуња
::1. Спринтерски пласман
::1. Специјален спринтерски пласман
Знамиња на Вануату

Ова е галерија на знамиња на Вануату. Галеријата опфаќа официјални државни и локални знамиња, како и етнички и регионални знамиња.
1 Официјални државни знамиња
знаме, опис
Државно знаме на Вануату.
Знаме на претседателот на Вануату.
2 Останати државни знамиња
знаме, опис
Морепловно знаме на Вануату
3 Знамиња на административни единици, острови и градови
знаме, опис
Знаме на покраината Пенама.
Знаме на покраината Санма.
Знаме на покраината Шефа.
Знаме на покраината Тафеа.
Знаме на покраината Торба.
Знаме на покраината Малампа.
Знаме на градот Порт Вила.
(Неофицијално) знаме на островот Тана.
4 Историски знамиња на Вануату
знаме, опис
Знаме на Вемерана.
Знаме на колонијата Британски Нови Хебриди (1906-1953).
Знаме на колонијата Британски Нови Хебриди (1953-1980).
Знаме на британскиот комисионер за Новите Хебриди (1906-1953).
Знаме на британскиот комисионер за Новите Хебриди (1953-1980).
Знаме на Вануату (1963).
Знаме на Вануату (1966).
Поранешно знаме на Порт Вила (тогаш Франсвил).
Знаме на Англо-француската здружена морепловна комисија.
Поранешно знаме на Тафеја.
5 Поврзано
* Знаме на Вануату
* Вануату
Тетеров

Тетеров (|Teterow) — град во округот Росток, во сојузната покраина Мекленбург-Западна Померанија, Германија. Претставува географски центар на покраината Мекленбург-Западна Померанија. Градот претставува административно седиште на општинската заедница Мекленбуршка Швајцарија, иако самиот не е дел од општинската заедница.
Во близина на градот се наоѓа Тетеровското Езеро.
1 Историја
Градската црква Св. Петар и Павле (''Stadtkirche St. Peter und Paul'') била изградена во 1215 во доцен романескнен и готски стил.
Зачувани се две порти од средновековните бедеми: Малхинска порта (''Malchiner Tor'') од век, денес дом на музејот за локална историја, и Росточка порта (''Rostocker Tor'').
Градското собрание се наоѓа на главниот плоштад. Било изградено во 1910 во необарокен стил.
2 Познати луѓе
* Улрих Адам (р. 1950) — политичар
* Херта Боте (р. 1921) — воен злосторник
* Ханс Г. Хелмс (1932–2012) — писател и композитор
* Герд Кише (р. 1951) — поранешен германски фудбалер
* Рене Ланге (р. 1988) — германски фудбалер
* Јохан Хајнрих фон Тинен (1783–1850) — познат економист
Евпаторија

Евпаторија (|Евпато́рия, |Євпато́рія, |Kezlev, наречен „Мал Ерусалим“) — град во западниот дел на Република Крим, Русија, на брегот на Црното Море. Како и целиот Крим, припадноста на градот е предмет на спор помеѓу Русија и Украина, која сè уште ја смета за сопствена територија.
1 Историја
Најраното познато населено место на подрачјето на Евпаторија бил градот Керкинитида (el), основан од грчки колонисти околу 500 г. п.н.е. Подоцна градот (и цел Крим) влегува во владение на персиско-македонскиот понтски крал Митрадат VI „Евпатор“, по кого подоцна е наречен градот.
Од VII до X век Евпаторија бил хазарски град, со име ''Ѓузлиев'' (хазарски поим за „убава куќа“). Во следниот период потпаднал под власта на Куманите (Кипчаците), Монголците и Кримското ханство. Во овој период, Кримските Татари го нарекувале ''Кезлев'', а Османлиите ''Ѓузлеве''. Во средниот век, Русите го нарекле ''Козлов'', прилагодувајќи го татарското име.
Подоцна градот станал важен центар на Кримското ханство. Во 1783 г. цел Крим влегува во состав на Руската Империја, и следната година го добива името „Евпаторија“, по древниот крал Митрадат VI Евпатор. Во Кримската војна, vo 1855 г. се случила значајната Битка кај Евпаторија.
Во 1825 г. истакнатиот полски поет Адам Мицкевич ја посетил Евпаторија и тука напишал една од неговите „Кримски сонети“.
Од големо историско значење за градот е четиривековната Џума-џамија — дело на прочуениот отомански архитект Мимар Синан. Тука се устоличувале кримските ханови, кои дури потоа заминувале за престолнината Бахчисарај.
По припојувањето кон Русија, Евпаторија станала седиште на првосвештеникот на Караимите. Од особен интерес е верскиот комплекс на седиштето, со своите три последователни двора и влез во облик на триумфална порта.
2 Градот денес
Денес Евпаторија е важно црноморско пристаниште, железничка клучка и одморалиштен град. Во летните месеци населението значајно се зголемува поради многубројните посетители дојдени на летување. Затоа, работата на населението има сезонски карактер — лете има премногу, а зиме премалку работа. Други стопански гранки се рибарството, прехранбената индустрија, винарството, експлоатацијата на варовник, ткајаштвото и изработката на градежни материјали, машини и мебел.
Градот има бањи со минерална вода, соли и лековити калливи езера и претставувал лекувалиште уште во времето на Плиниј Постариот (~ 80 г. п.н.е.).
Две плажи во Евпаторија носат престижното сино знаме од мај 2010 г. Заедно со две плажи во Јалта, ова биле првите со ваков статус во земјите на ЗНД.
3 Клима
Евпаторија има влажна суптропска клима (''Cfa'') според Кепеновата класификација на климата, со свежи зими и топли до врели лета.
4 Знаменитости
Позначајни знаменитости на Евпаторија се:
* Џума-џамија
* Караимска кенеса
* соборна црква „Св. Никола Чудотворец“
* Дервишко теќе
5 Галерија
6 Поврзано
* Евпаторија (општина)
* Битка кај Евпаторија
Куп на шампиони 1991-1992

Куп на шампиони 1991/92 — 37-то издание на Купот на шампионите, најсилното европско клупско фудбалско натпреварување. Ова била последната сезона пред реорганизацијата и преименувањето на ова натпреварување во ''УЕФА Лига на шампиони''.
Финалето било одиграно на 20 мај 1992 година на стадионот Вембли во Лондон, каде што Барселона со резултат 1:0 по одиграни продолжетоци го победила тимот на Сампдорија, со тоа освојувајќи го својот прв трофеј во Купот на шампионите.
Ова издание на турниорт било првото во кое било воведена групната фаза, кој вклучувала осум победници од второто коло поделени во две групи. Оваа сезона исто така е одбележана со враќањето на англиските клубови по шестогодишното отсуство поради забраната која ја добиле по Хејселската трагедија што се случила во 1985 година.
Освојувачот на Купот од претходната сезона, Црвена Ѕвезда, не можела да игра натпревари на домашен терен поради забраната на УЕФА во која се одлучило сите Југославијаословенски екипи да не играат на домашен терен поради етничките судири кои подоцна довеле и до воени конфликти.
1 Прво коло
|}
2 Друго коло
|}
3 Групна фаза
Милано-Санремо 2014

Милано-Санремо 2014 — 105. издание на еднодневната класична велосипедска трка Милано-Санремо. Се одржала на 23 март на растојание од 294 километри и била четврта трка во сезоната на Светската турнеја.
Трката била освоена преку масовен спринт од Норвежанецот Александер Кристоф, пред Фабијан Канчелара и Бен Свифт.
1 Рута и фаворити
Организаторите на трката вовеле многу промени во рутата за изданието во 2014 година, со новото искачување Помпеијана помеѓу постоечкото Чипреса и Поџо при крајот на трката, додека претходното искачување Ле Мани биле тргнато. На ова се гледало како воспоставување рамнотежа во корист на искачувачите отколку за спринтерите, а многу спринтери, вклучувајќи го и победникот од 2009 Марк Кевендиш изјавиле дека нема да настапат. Меѓутоа, во февруари 2014, организаторите на трката објавиле дека нема да се вози на новото искачување поради лошите временски услови.
Бидејќи немало замена на искачувањето, рутата била истата како онаа во 2007 и поради тоа била во корист на спринтерите, поради порамниот терен отколку минатите години. Подоцна, Кевендиш и Андре Грајпел одлучиле дека ќе настапат на првиот монумент во сезоната. Петер Саган од бил сметан за еден од главните фаворити на трката, поради неговите спринтерски вештини и способностите за искачување. Кевендиш, Грајпел и возачот на Џон Дегенколб биле сметани за фаворити при масовен спринт на крајот на трката, додека Фабијан Канчелара, Филип Жилбер од , возачот на Сајмон Геранс и Том-Јелте Слагтер од ќе бараат начини за победи со бегство во последните искачувања. Геранс не настапувал на трката поради болест.
2 Екипи
Бидејќи Милано-Санремо е трка од Светската турнеја, сите 18 UCI World Tour екипи биле поканети автоматски и се обврзани да испратат своја екипа. На седум други екипи им биле дадени специјални покани за трката, со што се создала група од 25 екипи.
Екипи кои настапиле на трката:
3 Преглед на трката
Милано-Санремо 2014 била освоена со силен спринт на Александер Кристоф од , кој го отпочнал спринтот на околу 150 метри пред целта и се одвоил јасно пред Марк Кевендиш. Фабијан Канчелара од завршил втор по третпат на трката, а петти пат на подиум во седум години.
Бен Свифт од бил изненадување на третото место, пред Хуан Хосе Лобато и Марк Кевендиш. Двајца од фаворитите ја пропуштиле завршницата, Џон Дегенколб имал дупната гума пред Поџо, а Андре Грајпел имал грч по потерата да стигне до групата на Поџо.
Трката била возена во ужасни услови со град и пороен смрзнувачки дожд, кој паѓал на возачите со часови. Раното бегство од седум возачи изградило значајна предност, но тие биле достигнати на Чипреса, кога Винченцо Нибали започнал напад. Имал предност од 35 секунди пред главната група, но не успеал да се задржи пред нив, кои биле предводени од Катјуша и Кенондејл.
При крајот групата се намалила на 27 возачи, кои стигнале до завршницата, а Кристоф извонредно бил доведен од колегата Лука Паолини и се покажал како најсилен на крајот на тешкиот ден.
4 Резултати
, Велосипедист, Екипа, Време
1
2, и.в.
3, и.в.
4, и.в.
5, и.в.
6, и.в.
7, и.в.
8, и.в.
9, и.в.
10, и.в.
Гастрин

Гастринот е пептиден хормон кој во желудникот ја стимулира секрецијата на HCl.
Постојат три форми на гастринот:
* голем гастрин - со 34 аминокиселини
* мал гастрин - со 17 аминокиселини
* минигастрин - со 14 аминокиселини
1 Историја
Постоењето на гастринот прв го предложил британскиот физиолог Џон Сидни Едкинс во 1905 година, а во 1964 година бил изолиран од Родерик Алфред Грегори на Универзитетот од Ливерпул.
Полукружно свртување (филм)

Полукружно свртување е американски игран филм во режија на Оливер Стоун (''Oliver Stone''). Главните улоги во филмот ги толкуваат: Шон Пен, Били Боб Торнтон и Џон Вајт.
1 Содржина
Еден млад човек бега од лихварите. Поради проблеми со автомобилот, тој мора да запре во едно мало провинциско гратче. Таму стапува во врска со млада жена за која не знае дека е омажена. Во исто време, тој се запознава со нејзиниот сопруг, кој го изнaјмува да ја убие жената.
Сињак

Сињак или Снежник (|Άσκιο, ''Аскио'') — планински венец во северозападниот дел на Кожанскиот округ и источниот дел на Костурскиот округ во Егејска Македонија. Највисок врв е Сињак со 2.111 м. Северниот дел е шумовит. Се протега од селото Клисура на северозапад до Сахинлар на југоисток, во должина од околу 30 км. Најблиски други планини се Нередска Планина на северозапад, Црвена Гора на југ и Каракамен на североисток. Реките по западните и јужните падини на планината планината извираат се влеваат во Бистрица, а оние на североисток завршуваат во Островското Езеро.
1 Населени места
Поголеми населени места во околината на Сињак се: Сачишта на југ, Кајлар на североисток и Кожани на југоисток. На самата планина се среќаваат селата Влашка Блаца (во средиштето), Селица и Деделер во јужниот и Ланга, Дебрец, Мокрени и Клисура на северниот дел. Јужно од венецот минува автопатот „Егнатија“ (Игуменица - Јанина - Кожани - Солун) низ малата област Карајанија, вгнездена во јужните падини и обиколена со разни други планини.
2 Поврзано
* Карајанија
* Сињак — управна единица на Општина Горуша
* Црвена Гора
* Каракамен
* Костур (округ)
* Кожани (округ)
Мирисот на полското цвеќе (филм)

„Мирисот на полското цвеќе“ (српски: ''Мирис пољског цвећа'') — југословенски филм од 1977 година, во режија на Срѓан Карановиќ. Главните улоги ги толкуваат: Љуба Тадиќ, Александар Берчек, Олга Спиридоновиќ и Богдан Диклиќ.
1 Содржина
Познатиот глумец Иван Василевиќ е уморен од секојдневието и одлучува да започне нов живот. Поради тоа, тој го напушта театарот и оди да живее на реморкерот на својот пријател. Со својата постапка, уметникот наведува многумина да дојдат на брегот на реката за да живеат слободен живот.
Рио Мијаичи

Рио Мијаичи (роден на 14 декември 1992) — јапонски фудбалер кој игра на позицијата крило за германскиот второлигаш Санкт Паули. Тој играл во Премиер лигата за клубови како Арсенал, Виган Атлетик и Болтон Вондерерс. Тој исто така играл за Фејенорд и Твенте во холандската Ередивисије.
Низ стакло, потемно (филм)

Низ стакло, потемно (шведски: ''Såsom i en spegel'') е шведски игран филм од 1961 година, во режија на Ингмар Бергман (''Ingmar Bergman''), кој е автор и на сценариото. Главните улоги ги толкуваат: Гунар Бјернстранд, Хариет Андерсон, Макс фон Сидов и Ларс Пасгард. Филмот е добитник на наградата „Оскар“ за најдобар странски филм, а бил номиниран и во категоријата за најдобро оригинално сценарио.
1 Содржина
Филмот претставува психолошка драма, во која се прикажуваат проблемите на девојката Карин (ја игра Хариет Андерсон), која штотуку се вратила од болницата за душевни болести, каде престојувала подолго време. Таа престојува во старата семејна куќа на еден остров, заедно со сопругот, со татко ѝ и со братот. Сопругот Мартин (го игра фон Сидов) е лекар, но никако не може да ѝ помогне, па тоа го прави очаен, зашто многу ја сака. Братот Минус (го игра Пасгард) поминува низ адолесцентските проблеми, додека таткото Давид е познат писател, кој живее во својот свет, опседнат со своето творештво. Бркајќи ја книжевната слава, тој никогаш не бил близок со членовите на неговото семејство.
Состојбата на Карин се влошува и таа постојано оди во напуштената соба на горниот кат, каде слуша гласови кои, според неа, доаѓаат од некој друг свет. Во собата има една врата од која таа постојано очекува дека ќе се појави Бог. Еден ден, таа го открива дневникот на татко ѝ во кој пишува дека нејзината болест е неизлечлива и тоа силно ја погаѓа. Потоа, Карин доживува голема криза и се крие во напуштениот брод што лежи скршен на брегот. Мартин и Давид ја носат во куќата и повикуваат брза помош, но Карин повторно оди во собата, чекајќи да го види Бога. Тогаш, таа пак доживува криза и на своите блиски им вели дека навистина го видела Бога во облик на пајак.
Хеликоптерот пристигнува и ја носи Карин во болницата, а таткото и Минус започнуваат разговор. Минус му кажува на татко му дека додека бил во бродот со Карин, наеднаш се распаднала ставрноста и дека тој не може да живее во двата света. На тоа, татко му вели дека човек мора да живее, зашто во светот има многу љубов и дека љубовта е Бог. Тогаш, Минус радосно забележува дека тоа е првиот разговор меѓу него и татко му.
Љубовниците на Марија (филм)

Љубовниците на Марија е американски игран филм, во режија на Андреј Кончаловски. Главните улоги во филмот ги толкуваат: Настастја Кински, Џон Севиџ, Кит Карадин и Роберт Мичам.
1 Содржина
По завршувањето на Втората светска војна, војникот Иван Бибич се враќа дома во предградието на Питсбург, откако преживеал како затвореник во јапонски логор. Во логорот издржал, мислејќи постојано на својата детска љубов, Марија Бошич. Во родното место, Иван е дочекан со големи почести и сите го слават како херој. Набргу, тој и Марија се венчаваат, но и покрај големата љубов, бракот им се распаѓа, бидејќи Иван страда од психички трауми и не е во состојба да води љубов со неа. Затоа, разочаран, тој на напушта и заминува на друго место. Во меѓувреме, во гратчето доаѓа еден музичар, кој успева да ја заведе Марија и со неа води љубов. Подоцна, музичарот ја раскажува својата авантура пред едно друштво, во кое се наоѓа и Иван. Тогаш, Иван ја сфаќа својата грешка и пак ѝ се враќа на Марија, која во меѓувреме останала бремена од својата еднократна авантура со музичарот.
Фудбалски куп на Македонија 1998-1999

Македонскиот куп во фудбал 1998–99 било 7. издание на Македонскиот Куп. Во оваа сезона шампион бил Вардар и си обезбедил место во квалификациската рунда во УЕФА Купот 1999-00.
1 Четвртфинале
|}
2 Полуфинале
|}
3 Финале
Куп на Македонија1998-99 Победник
Вардар 4<sup>та</sup> титула